Foto: Getty Images Yaponiyalik futbolchi, ayni vaqtda 51 yoshda bo‘lgan Kazuyoshi Miura «Yokogama» bilan shartnomasini uzaytirdi. The Japan Times xabariga ko‘ra, u Yaponiyaning ikkinchi divizioni jamoasida yana bir yil davomida to‘p tepadi. Shu tariqa, dunyoning eng keksa futbolchisi bo‘lib turgan Miura faoliyatidagi o‘ttiz uchinchi mavsumni o‘tkazadi. 26 fevral kuni u 52 yoshini qarshilaydi. Ma’lumot uchun, 1967 yilda tug‘ilgan yaponiyalik futbolchi o‘z faoliyatini 1986 yilda, Braziliyaning «Santos» klubida boshlagan. Miura «Yokogama» safida 2005 yildan buyon o‘ynamoqda. O‘tgan mavsumda u jami 9ta o‘yinda umumiy hisobda 56 daqiqa harakat qildi. U Yaponiya terma jamoasi safida 89ta o‘yin o‘tkazib, 55 gol urgan.